Bernhard Cullmann

Bernhard „Bernd“ Cullmann (* 1. November 1949 in Rötsweiler) is en ehmalger düütsch Footballspeler. Cullmann wurr 1974 Weltmeester un 1980 Europameester. 

 Loopbahn 
Cullmann, de Bankkoopmann van 1966–1969 lehrt hett,  speel in sien aktiv Tiet as Middelfeldspeler in 341 Spelen van 1970 bit 1984 för den 1. FC Köln in de Football-Bundsliga, in de he 29 Doren schaaten hett. Mit Köln wurr he 1978 Düütsch Meester un 1977 und 1978 DFB-Pokalsieger. Letzteres gelung hüm ok 1983, ok wenn he in dat Endspeel nich to’n Insatz keem. 

In de Düütsch Footballnatschonalmannschap speel he van 1973 bit 1980 in 40 Lännerspelen, in de he 6 Doren schaaten hett. Cullmann nehm an de Football-Weltmeesterschapen 1974 un 1978 deel un wunn mit de düütsch Mannschap 1974 den Titel. In de eerst Finalrunn gelung hüm in dat Speel gegen Australien (3:0) en Koppballdoor. Veer Johr later in Argentinien kunn de düütsch Mannschap ünner Helmut Schön, den Titel nicht verteidigen. Cullmann bleev bi dit Turnier ahn Insatz. Ünner den Nahfolger vun Schön,  Jupp Derwall wunn he mit de düütsch Mannschap 1980 in Italien de Europameesterschap.  

Nahdem he sien Loopbahn 1983 ut gesundheitlich Grünnen afslooten harr, wurr he Repräsentant bi en Sportartikelfirma. In‘n November 1991 is he as dart Vörsitter in den Vörstand vun den 1. FC Köln intreeden, in’n September 1993 hett he vun Karl-Heinz Thielen den Managerposten övernommen. As Anfang April 1996 Trainer Stephan Engels entlaaten wurr, hett ok Cullmann sien Deenst upgeeven. Van Oktober 1999 bit Juni 2000 weer Cullmann Manager bi den MSV Duisburg.

Van 1998 bit 2010 speel ok sien Söhn Carsten Cullmann in den Bundsliga-Kader vun den 1. FC Köln.

 Statistik 
 40 Lännerspelen; 6 Doren
 5 B-Lännerspelen
 3 U23-Lännerspelen
 1. Bundsliga
 341 Spelen; 29 Doren
 DFB-Pokal
 52 Spelen; 10 Doren
 Europapokal vun den Landsmeester; Europapokal vun de Pokalsieger; UEFA-Pokal; Messestädte-Pokal
 60 Spelen; 1 Door

 Erfolge 
 Weltmeester: 1974
 Europameester: 1980
 Düütsch Meester: 1977/78
 Düütsch Viezmeestrer: 1972/73 un 1981/82
 DFB-Pokal-Sieger: 1976/77, 1977/78 un 1982/83 
1974 wurrr Cullmann as Deel vun de Weltmeester-Mannschap mit dat Sülvern Lorbeerblatt uttekent. 

 Weblinks 

 Bernd Cullmann in de Datenbank vun weltfussball.de
 Bernd Cullmann in de Datenbank vun fussballdaten.de
 Bernd Cullmann up de Sieden vun den DFB
 Foto Cullmann

 Enkelt Nahwiesen 

Kategorie:Mann
Kategorie:Börger von Düütschland
Kategorie:Boren 1949
Kategorie:Footballnatschonalspeler (Düütschland)